Slegte nuus vir motoristeArgieffoto (Foto: Activ-Michoko, Pixabay) Motoriste moet hulself gereedmaak vir ŉ petrolskok in September. Dit is volgens die Automobiel-Assosiasie (AA) wat kommentaar lewer op die maandeinde petrolprysdata wat deur die Sentrale Energiefonds vrygestel is. “Internasionale petroleumpryse bly op die plato wat dit aan die begin van Augustus was, en die gemiddelde rand/dollar-wisselkoersvlakke het ook nie veel verander nie,” het die AA gesê. Petrolgebruikers sal die swaarste hierdeur getref word met ŉ geraamde styging van 61c per liter, en diesel sal na verwagting met 46c per liter styg en paraffien met byna 50c. “Die grootste deel van die verhoging word toegeskryf aan die verstewiging in internasionale petroleumpryse, met 4c van die styging wat aan die rand se verswakking toegeskryf word,” het die AA bygevoeg. “Indien oliepryse steeds bly styg, kan Suid-Afrikaners ŉ verdere verhoging te wagte wees in die komende maande.”